Hier

Neet te verwarre mit Hieër op 't Belsj.

Hier (officieel Nederlands: Heer) is e dörp/sjtadswiek in de gemeinte Mesjtreech, oostelik vân Wiek en zuijelik vân Amie. Besjèrmhier vân 't dörp is de Heilige Petrus, aan wae 'n bezeensweerdege neo-gotische kèrk gewijd is (ingewijd 1905).


Hier haet 'n eige dialek (zuug Hiersj), wat op wezelike punte vân 't Mesjtreechs aafwiek. Zoe ligk 't ten ooste vân de Panninger Linie en weure de vocale neet laank getrokke.

Wape
De gemeinte Hier haw 'n vrij uniek 'dreidóbbel' wape (sjèld in sjèld in sjèld), wat op 13 aprèl 1889 door d'n Hoege Raod vân Adel verliend woort en zich zoe liet umsjrieve:

In keel (roed) links (veur de beziener rechs) d'n H. Petrus mèt gouwe nimbus en gekettelde han, gekleid in 'ne Romeinse toog vân goud, 't geziech en de hand vân natuurleke kleur, veur zich hawwend 'ne sjleutel vân goud, rechs d'n H. Servatius, de bei han veur zich oetgesjtrèk hawwend, mèt nimbus, mieter en toog, alles vân goud, 't geziech en de haore vân natuurleke kleur, mèt de linkerhand sjteunt d'n H. Petrus op 'n tössje häöm en d'n H. Servatius gezat sjèldsje vân zèlver (wit), belaaje mèt 'ne vân goud gekroende, gesjnavelde en geklajde, vân keel getongde dóbbele rieksadelaer vân sabel (zjwart), höbbend es hartsjèld 'n sjèldsje vân keel belaaje mèt 'ne sjleutel vân goud, alles (d.w.z. al 't veurgoonde, dus ouch de twie heilege in 't hoofwape) op 'n terras vân sinopel (greun).Heraldrywiki - Heer

Hier en Keer haw 'n wape vân keel mèt 'ne sjleutel vân goud.Heraldrywiki - Cadier en Keer Es vrij riekshierlekheid moch 't d'n adelaer vân 't Duitsje Riek veure. Dit zuut me dus in de klein sjèldsjes trögk. Sint Pieter is de plaatseleke parochieheilege; Sint Servaos is aafgeleid vân 't gelieknamig sjtif in Mesjtreech, boe Hier kèrkelek oonder veel.

Historische inwoenertalle
{|
|- valign=top
|
 Jaor  Aantal  Greuj (gans Limbörg) 1830  1.152Volkstèlling 1830  -- 1840  1.270Volkstèlling 1840 - Limbörg  +10,2% (+5,6%) 1849  1.250Volkstèlling 1849 - Hertogdóm Limbörg: gemeintesgewijs indeiling vaan de provincie  -1,6% (+4,3%) 1859  1.312Volkstèlling 1859 - Plaotseleke indeiling  +5,0% (+4,4%) 1869  1.352Volkstèlling 1869 - Feiteleke of getèlde bevolking in eder gemeinte vaan 't riek  +3,0% (+4,5%) 1879  1.472Volkstèlling 1879 - Limbörg: plaotseleke indeiling  +8,9% (+7,0%) 1889  1.652Volkstèlling 1889 - Limbörg  +12,2% (+6,8%) 1899  2.491Volkstèlling 1899 - Limbörg  +50,8% (+10,2%)
|
{| class=wikitable
! Jaor !! Aantal !! Greuj (gans Limbörg)
|-
| 1909 || 3.711Volkstèlling 1909 - Plaotseleke indeiling || +49,0% (+17,8%)
|-
| 1920 || 3.538Volkstèlling 1920 - Plaotseleke indeiling || -4,7% (+32,6%)
|-
| 1930 || 4.328Volkstèlling 1930 - Plaotseleke indeiling || +22,3% (+25,1%)
|-
| 1947 || 7.032Volkstèlling 1947 - Plaotseleke indeiling || +62,5% (+24,2%)
|-
| 1956 || 7.956Woeningtèlling 1956 - Veurnaomste gegeves per gemeinte || +13,1% (+27,3%)|-
| 1960 || 8.869Volkstèlling 1960 - Bevolking vaan gemeintes en oonderdeile vaan gemeintes || +11,5% (+7,4%)|-
| 1971 || [10.375]Volkstèlling 1971 - Plaotseleke indeiling || [+17,0%] (+13,9%)|}
|}

Opmerkinge
 't Getal veur 1971 betröf de Mesjtreechse 'boetewiek Zuid-Oos,' die grof-eweg euvereinkump mèt de aw gemeinte Hier. Dit getal is aafgerund op ganse vieftalle. De ganse gemeinte Hier haw beij häör oplufting 12.316 inwoeners, boevân 11.928 op 't deil wat nao Mesjtreech góng en 388 op 't aan Keer touwgekind deil. Tegeneuver 1960 kump dit neer op 'ne greuj vân 38,9%.

Rillatief oontwikkeling vân 1830 tot 1971
(logaritmische sjaal; x''1830=100)

Greun: Gemeinte Hier
Leechgreun: Hier es sjtadsdeil vân Mesjtreech
Blauw: Provincie Limbörg

Rifferenties

Categorie:Dörper en wieke in Mestreech
Categorie:Dörper in Nederlands Limburg